CELEX: 62020TN0259
Language: hr
Date: 2020-05-08 00:00:00
Title: Predmet T-259/20: Tužba podnesena 8. svibnja 2020. – Ryanair protiv Komisije

29.6.2020   
            
            
               HR
            
            
               Službeni list Europske unije
            
            
               C 215/59
            
         
      Tužba podnesena 8. svibnja 2020. – Ryanair protiv Komisije
      (Predmet T-259/20)
      (2020/C 215/68)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: E. Vahida, F. Laprévote, S. Rating i I. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Europske komisije (EU) od 31. ožujka 2020. o državnoj potpori SA.56765 (1); i
               
            
                  —
               
               
                  naloži Europskoj komisiji snošenje troškova.
               
            
                  —
               
               
                  Tužitelj je također zatražio da se o njegovoj tužbi odluči u ubrzanom postupku, predviđenom člankom 23.a Statuta Suda.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da se odlukom Europske komisije povrjeđuju posebne odredbe UFEU-a i opća načela europskog prava u pogledu zabrane diskriminacije na temelju državljanstva i slobodnog pružanja usluga, na kojima od kasnih 1980-ih počiva liberalizacija zračnog prijevoza u Europskoj uniji. Liberalizacija tržišta zračnog prijevoza u Europskoj uniji omogućila je rast istinski paneuropskih niskotarifnih zračnih prijevoznika. Komisijina odluka zanemaruje ulogu takvih paneuropskih zračnih prijevoznika u strukturi tržišta država članica Unije kada dopušta Francuskoj da potporu rezervira samo za one zračne prijevoznike Unije kojima je ta država članica izdala operativne licencije Unije. Člankom 107. stavkom 2. točkom (b) UFEU-a predviđena je iznimka od zabrane državne potpore na temelju članka 107. stavka 1. UFEU-a, ali nije predviđena iznimka od drugih pravila i načela UFEU-a.
               
            
                  2.
               
               
                  Drugi tužbeni razlog, koji se temelji na tvrdnji da je Europska komisija počinila očitu pogrešku u svojoj ocjeni proporcionalnosti potpore sa štetom koju je koju je uzrokovala kriza izazvana COVID-om 19.
               
            
                  3.
               
               
                  Treći tužbeni razlog, koji se temelji na tvrdnji da je Europska komisija propustila pokrenuti službeni istražni postupak unatoč ozbiljnim poteškoćama i da je povrijedila tužiteljeva postupovna prava.
               
            
                  4.
               
               
                  Četvrti tužbeni razlog, koji se temelji na tvrdnji da se odlukom povrjeđuje Komisijina obveza obrazlaganja.
               
            
         (1)  Odluka Europske komisije (EU) od 31. ožujka 2020. o državnoj potpori SA.56765 (2020/N) – Francuska COVID-19 – Moratoire sur le paiement de taxes aéronautiques en faveur des entreprises de transport public aérien (još nije objavljeno u SL-u).